Ipom (Grus grus)

Yavaf ipom ( Grus grus ) tir katca ke Gruidae yasa, tigisa koe naelafa arktikafa lenteka.

 Pimtara 
 Koyapasik  
Tandeon, bak bareaksat az saneaksat, tol-kunoy ik bar-kunoy ipom ta koyarapa divtalad. Mal Sveriga is Suomia, va Balta bira remtalad aze va Istefa Europa az Franca vamootalad aze va Espana arttalad lize di fentugalud. Yon tum va Magriba is Aljazaira kaltalad. Arte banar kril ke Mediterranea bira, ipom ke ronefa Europa ko wedaxo ke Nil bost koe Misra, ik Iraka ik Sudana talad. Telyon ke taltefa is istefa Sibira kal Barata ik Pakistana ok lentefa is istefa Sinia maltalad. Mali tena ke pereaksat is bak anyusteaksat, ipom kene ujiwa ik uzda ok moe miduxo jontikote blid ; miledje basped, pune va kotcoba dilizesa obrad. Ba beta elogara, ipomeem ve divtalar.

 Evodasa disukexa 
Bal batyona katanara, ipom va lulawera « stuteson » exaksad : laizon, tan wilt-botceson vetoz vulter, ton oral vane kelt, va yonu ivamu askir ise dile va werdtum divzaetawar aze vakrilon kabur. Malaskison va inafa tula, aryon ipom milinde toz linulad ; fure tum tegulawer ise lanedje kafkedar. Azon liza tenuwer numen koti zveri va darefa tegira kanarir. Koe Europa, yavaf ipom koe Skanda gibegamur. Loon geeon, geefa kima lente Balkan jaka is koe Anatolia is Mongola tigir. Kle yavaf ipom koe antafa naelafa lenteka me soblir lize va meftavafa ruga is abdafa kimwa ke taiga aala is sperelaxo ginobar. Koe geeka, tulon koe Germana, kene tourka gibegamur. Koe fentugaluxo va afizcek koe miduxo gitiskir, ise koe uxaxo koe Espana is Portugala.

 Afigasuteks 

 Xantaza 
 Yavaf ipom dene www.europalingua.eu

 Notraca 
 Pulasa vuestexa is klita 
 (en) vuest- : Alan P. Peterson : Grus grus is Gruiformes
 (en) vuest- : Animal Diversity Web : Grus grus
 (fr+en) vuest- : Avibase : Grus grus
 (en) vuest- : Catalogue of Life : Grus grus (Linnaeus, 1758)
 (en) vuest- : Walvedeyafa Zveriopafa Aba : Grus grus is Gruiformes
 (fr) vuest- : DORIS : espèce Grus grus
 (fr) vuest- : Oiseaux.net : Grus grus
 (fr) vuest- : INPN : Grus grus (Linnaeus, 1758)
 (fr+en) vuest- : ITIS : Grus grus (Linnaeus, 1758)
 (en) vuest- : Fauna Europaea : Grus grus
 (en) vuest- : NCBI : Grus grus
 (en) vuest- : Tree of Life Web Project : Grus grus
 (en) vuest- : UICN : Grus grus (Linnaeus, 1758)
 (en) vuest- : World Register of Marine Species : Grus grus (Linnaeus, 1758)

 Ara vuestexa 
 Yavaf ipom (Grus grus) dene Wikispecies 

Yavaf ipom (Grus grus)
Yavaf ipom (Grus grus)
Yavaf ipom (Grus grus)